**Ministru kabineta noteikumu projekta "Grozījumi Ministru kabineta 2013.gada 15.oktobra noteikumos Nr.1106 "Zemes izpirkuma (pirkuma) līguma noslēgšanas kārtība"" sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 32.panta astotā daļa.Ministru kabineta noteikumi "Grozījumi Ministru kabineta 2013.gada 15.oktobra noteikumos Nr.1106 "Zemes izpirkuma (pirkuma) līguma noslēgšanas kārtība"" (turpmāk – Noteikumu projekts) sagatavots saskaņā ar Ministru kabineta 2013.gada 24.septembra sēdes protokola Nr.50 153.§ 3.punktu Finanšu ministrijai sadarbībā ar Tieslietu ministriju, Ekonomikas ministriju un valsts akciju sabiedrību „Latvijas Hipotēku un zemes banka” līdz 2013.gada 31.oktobrim sagatavot un iesniegt izskatīšanai Ministru kabineta sēdē grozījumus informatīvajā ziņojumā uzskaitītajos likumos saistībā ar zemes reformas nodrošināšanu un zemes izpirkuma (pirkuma) līgumu noslēgšanu un administrēšanu, un pēc attiecīgo likumprojektu apstiprināšanas Saeimā iesniegt izskatīšanai Ministru kabineta sēdē grozījumu projektus informatīvajā ziņojumā uzskaitītajos Ministru kabineta noteikumos saistībā ar zemes reformas nodrošināšanu un zemes izpirkuma (pirkuma) līgumu noslēgšanu un administrēšanu.Savukārt informatīvajā ziņojumā norādīts, ka Finanšu ministrijai sadarbībā ar Tieslietu ministriju un Hipotēku banku saistībā ar zemes reformas nodrošināšanu un zemes izpirkuma (pirkuma) līgumu noslēgšanu administrēšanu jāsagatavo grozījumi Ministru kabineta 2008.gada 25.augusta noteikumos Nr. 686 „Zemes izpirkuma (pirkuma) līguma noslēgšanas kārtība” (turpmāk – Noteikumi Nr.686).2013.gada 15.oktobrī tika pieņemti Ministru kabineta noteikumi Nr.1106 "Zemes izpirkuma (pirkuma) līguma noslēgšanas kārtība" (turpmāk –Noteikumi Nr.1106) ar kuriem tika aizstāti Noteikumi Nr.686. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | 2014.gada 1.janvārī Valsts akciju sabiedrība „Latvijas Hipotēku un zemes banka” (turpmāk – Hipotēku banka), reorganizācijas ietvaros, ir atteikusies no kredītiestādes licences un manījusi nosaukumu uz valsts akciju sabiedrība "Latvijas Attīstības finanšu institūcija Altum" (turpmāk - Altum).Lai Altum varētu nodrošināt sekmīgu zemes izpirkuma (pirkuma) līguma noslēgšanu, Noteikumos Nr.1106 aizstāts vecais nosaukums „Latvijas Hipotēku un zemes banka” ar jauno nosaukumu "Latvijas Attīstības finanšu institūcija Altum".2014.gada 29.aprīlī Ministru kabinetā tika pieņemts Ministru kabineta noteikumu projekts "Kārtība, kādā deleģē valsts pārvaldes uzdevumu – zemes izpirkuma (pirkuma) līgumu slēgšanu, šo līgumu izpildes kontroli un neizpirktās zemes nodošanu pašvaldības īpašumā" (turpmāk – Valsts pārvaldes uzdevuma deleģējuma noteikumi). Valsts pārvaldes uzdevuma deleģējuma noteikumi nosaka lauku un pilsētu zemes izpirkuma (pirkuma) līgumu slēgšanas, šo līgumu izpildes kontroles un neizpirktās zemes nodošanas pašvaldību īpašumā uzdevuma deleģēšanu valsts akciju sabiedrībai Altum. Ņemot vērā to, ka valsts pārvaldes uzdevums ir deleģēts Altum, tad Altum turpinās veikt ar zemes izpirkšanas (pirkšanas) līguma noslēgšanu saistītos uzdevumus. Noteikumu Nr.1106 pielikumos ir ietverti zemes izpirkuma līgumi, tādēļ lai normatīvo aktu kopumā padarītu vieglāk uztveramu vecais nosaukums „Latvijas Hipotēku un zemes banka” ir aizstāts ar vārdu banka. Savukārt Noteikumu Nr.1106 pielikumos ir izveidota zemsvītra, kurā tiks norādīts institūcijas nosaukums, ņemot vērā, ka pilnīga reorganizācija vēl nav noslēgta, tādēļ nākotnē var mainīties tās nosaukums. |
| 3. | Projekta izstrādē iesaistītās institūcijas | valsts akciju sabiedrība "Latvijas Attīstības finanšu institūcija Altum".  |
| 4. | Cita informācija | Nav attiecināms |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts akciju sabiedrība "Latvijas Attīstības finanšu institūcija Altum" nodrošinot zemes izpirkuma (pirkuma) līguma noslēgšanu. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts akciju sabiedrība "Latvijas Attīstības finanšu institūcija Altum". |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III, IV, V un VI sadaļa – projekts šīs jomas neskar.

Finanšu ministra vietā

satiksmes ministrs A.Matīss

04.08.2014. 16.00

602

A.Brīze

67095441, Anete.Brize@fm.gov.lv